لیبیا میللی بیرلیک حکومتی اؤلکه‌نین دوغوسوندا سئل‌دن ضرر چکمیش بؤلگه‌لرده آلت یاپی‌نین 70 فایزی‌نین و تحصیل موسسه‌لری‌نین 95 فایزی‌نین خسارت آلدیغینی آچیقلاییب.
میللی بیرلیک حکومتی یانیندا نقلیات ناظیرلیگی‌نین یول‌لار و کؤرپولر ایداره‌سی‌نین فوق العاده حال‌لار خیدمتی‌نین رهبری حسین سویدان " فیسبوک" سوسیال شبکه‌سینده "حکومتیمیز" آدلی صحیفه‌سینده پای‌لاشیم ائدیلیب.
اؤلکه‌نین دوغوسوندا سئل‌دن ضرر چکمیش بؤلگه‌لرده آلت یاپی‌نین 70 فایزی‌نین خسارت آلدیغینی بیلدیرن سویدان درنه-ده 6، دوغودا ایسه 5 شهرده اولماقلا 11 کؤرپونون داغیلدیغینی بیلدیریب.
سویدان دوغوداکی شهر و کندلرده یئرآلتی سو بورولاری‌نین 80 فایزی‌نین محو اولدوغونو، یول‌لارین ایسه 50 فایزی‌نین خاراب اولدوغونو قئید ائدیب.
سویدان بیلدیریب کی، یول‌لار و کؤرپولر ایداره‌سی اؤلکه‌نین دوغوسوندا سئل‌دن تأثیرلنن بوتون بؤلگه‌لرده آلترناتیو یول‌لارین آچیلماسی اوچون بوتون ایشلری باشا چاتدیریب.
میللی بیرلیک حکومتی‌نین تحصیل ناظیری موسی موگریف پایتاخت طرابلس-دا کئچیردیگی مطبوعات کنفرانسیندا سئل‌دن ضرر چکمیش بؤلگه‌لرده‌کی تحصیل موسسه‌لری‌نین 95 فایزی‌نین ضرر گؤردوگونو بیلدیریب.
مکتب‌لرین بازار گونو (24 سپتامبر) گونون‌دن اعتباراً آچیلاجاغینی قئید ائدن موسی موگریف داشقین بؤلگه‌سیندن اولان شاگیردلرین بنغازی-ده‌کی 17 مکتبده تحصیل‌لرینی داوام ائتدیره‌جک‌لرینی آچیقلاییب.
قئید ائدک کی، سپتامبرین 10-دا مرکزی آغ دنیزینده، لیبیا-نین دوغوسوندا تأثیرلی اولان "دانیل" فیرتیناسی بنغازی، بیدا، مرج، سوسه و درنه شهرلرینده داشقین‌لارا سبب اولوب.
بمت-نین اینسانی مسئله‌لر اوزره کووردیناسیون اوفسی‌نین (OCHA) راپوروندا داشقین‌لار نتیجه‌سینده 3 مین 958 نفرین حیاتینی ایتیردیگی، 9 میندن چوخ اینسانین ایسه ایتکین دوشدوگو بیلدیریلیب.
